Sumiaisten vaakuna

Sumiaisten vaakuna oli Sumiaisten kunnan tunnus ja puhuva vaakuna. Vaakunan aiheen pisarat voidaan mieltää sumuksi.

Vaakunan selitys on ”sinisessä kentässä sirotteisesti neljätoista hopeapisaraa asetettuna 4 + 3 + 4 + 3.” Vaakunan on suunnitellut Kaj Kajander, ja Sumiaisten kunnanvaltuusto hyväksyi sen kokouksessaan 31. maaliskuuta 1965. Sisäasiainministeriö vahvisti vaakunan käyttöön 1. heinäkuuta samana vuonna.

Vaakuna jäi epäviralliseksi kotiseutuvaakunaksi 2007, kun Sumiainen liittyi yhdessä Suolahden kanssa Äänekosken kaupunkiin.

 Lähteet 



Sumiainen
Luokka:Sumiainen